Obrazac Izvješća o savjetovanju s javnošću

|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA ODLUKE O KRITERIJIMA I POSTUPKU SUFINANCIRANJA KAMATE PRILIKOM KUPNJE PRVE NEKRETNINE NA PODRUČJU GRADA PULE-POLA**  **Nositelj izrade izvješća:**  **Grad Pula - Pola, Upravni odjel za prostorno uređenje, komunalni sustav i imovinu**  **16. siječnja 2020.** | |
| **Naziv akta za koji je provedeno savjetovanje s javnošću** | Odluka o kriterijima i postupku sufinanciranja kamate prilikom kupnje prve nekretnine na području grada pule-pola |
| **Naziv tijela nadležnog za izradu nacrta / provedbu savjetovanja** | Upravni odjel za društvene djelatnosti  Upravni odjel za prostorno uređenje, komunalni sustav i imovinu  Upravni odjela za financije i opću upravu |
| **Razlozi za donošenje akta i ciljevi koji se njime žele postići uz sažetak ključnih pitanja** | Uključivanje javnosti u donošenju Odluke radi što kvalitetnijeg reguliranja kriterija i postupka sufinanciranja kamate prilikom kupnje prve nekretnine na području Grada Pule - Pola |
| **Objava dokumenata za savjetovanje**  **Razdoblje provedbe savjetovanja** | <https://www.pula.hr/hr/novosti/obavijesti/detail/20108/nacrt-prijedloga-odluke-o-kriterijima-i-postupku-sufinanciranja-kamate-prilikom-kupnje-prve-nekretnine-na-podrucju-grada-pule/> |
| Internetsko savjetovanje s javnošću provedeno je u razdoblju od 05. prosinca 2019. godine do 05. siječnja 2020. godine |
| **Pregled osnovnih pokazatelja uključenosti savjetovanja s javnošću** | Sadržano u Prilogu br. 1 |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |

**Prilog 1. Pregled prihvaćenih i neprihvaćenih primjedbi**

|  |  |  |  |
| --- | --- | --- | --- |
| **Redni broj** | **Sudionik savjetovanja (ime i prezime pojedinca, naziv organizacije)** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| 1. | MARSHA CAMLIĆ | * da je prijedlog Odluke o kriterijima i postupku sufinanciranja kamate je diskriminirajući u odnosu na postojeće korisnika stambenih kredita * u članku 1. predmetne Odluke navodi se da se sufinanciranje kamate provodi u svrhu smanjenja iseljavanja mladih obitelji i pomoći građanima radi rješavanja svog stambenog pitanja. Samim time što su odlukom isključeni postojeći korisnici stambenih kredita (koji zadovoljavaju sve druge propisane uvjete) već u ovom dijelu odluka je kontradiktorna * U članku 5. izričito se navodi da se **sufinanciranje kamate odobrava za stambene kredite za koje je kreditna institucija odobrila kredit za kupnju nekretnine nakon stupanja na snagu ove Odluke.** Po čemu postojeći korisnici kredita ne spadaju u ovu kategoriju? Po čemu se oni razlikuju od potencijalnih korisnika kredita? Oni nisu građani u potrebi? Dakle, kriterij je potpuno neosnovan i nelogičan u odnosu na **svrhu** donošenja odluke koju navodite na početku dokumenta (članak 1.) | NE PRIHVAĆA SE!  Prijedlog Odluke razrađuje pitanje postupka i kriterija za sufinanciranje kamate za kupnju prve nekretnine na području Grada Pule za korisnike koji će podignuti stambeni kredit nakon stupanja na snagu predmetne odluke.  U ovom trenutku je Grad Pula krenuo s provedbom mjere poticanja smanjenja iseljavanja mladih obitelji i to počevši od 2020. godine za u buduće, jer je Grad Pula donio odluku da neće ići u retroaktivnu primjenu predmetne odluke iz razloga što je teško definirati koliko godina unazad krenuti s primjenom odluke a da i u tom trenutku ne bude diskriminirajuća u odnosu na kategoriju osoba i tih postojećih korisnika stambenih kredita koja bi potpadale i pod retroaktivnu primjenu naprijed navedene odluke. |
| 2. | MATIJA JERKOVIĆ | Predlažem da odustanete od donošenja konkretne odluke jer nigdje i nikada u takvom obliku nije ispunila cilj zbog koje se donosi.  Umjesto da potičete kupovinu nekretnina povećajte broj nekretnina dostupnih za cjelogodišnji najam tako da postavite paušalni iznos za turistički najam po krevetu na maksimalni zakonom dozvoljeni iznos.   Naravno može se i napraviti na suprotni način tako da se oslobodi plaćanja komunalne naknade i smanje ostale komunalija u nadležnosti grada za stanove koji se daju u cjelogodišnji najam, a što bi se moglo dokazivati recimo rješenjima iz porezne i sl. Također bi se moglo poticati gradnja takvih stanova tako što bi se oslobađalo za takve komunalnog doprinosa i sl. davanja. Na kraj krajeva mogli bi i davati jeftinije građevinsko zemljište za takav poduzetnički pothvat | NE PRIHVAĆA SE!  Predmetna primjedba se ne odnosi suštinski na sadržaj odluke, a cilj predmetne odluke je poticanje smanjenja iseljavanja mladih obitelji i pomoći građanima radi rješavanja trajno stambenog pitanja osobama do 40 godine čime bi se poboljšala kvaliteta života i nesigurnost i izbjegao status podstanarstva i neizvjesnost koje ono nosi. |
| 3. | MARTINA MARČETA | Predlažem da se razmotri dopuna članka 1. predmetne Odluke po uzoru na Program sufinanciranja stambenih kredita, odnosno demografskih mjera Ministarstva graditeljstva i prostornog uređenja RH na način da se sufinanciranje osim za kupnju stana ili kuće odnosi i na otplatu kredita za izgradnju kuće.  Smatram da mladi uvelike koriste i tu mogućnost za rješavanje stambenog pitanja, naročito oni koji žele stanovati u širem području Grada (primjerice Štinjan, Veli Vrh, Monte Šerpo, Valmade itd.) te bi ih predmetnom Odlukom trebalo uključiti u program sufinanciranja jednako kao što to radi spomenuto Ministarstvo | NE PRIHVAĆA SE!  Predmetna odluka u ovom trenutku odnosi se na kupnju prve nekretnine – stana ili kuće, kako bismo vidjeli učinkovitost mjere i realnih potreba kategorija osoba reguliranih odlukom te ukoliko u odnosu na zahtjeve građana obuhvaćenih ovom odlukom utvrdimo situacije koje se odnose na podizanje stambenih kredita za izgradnju, dogradnju nekretnina razmotriti će se te eventualno odlučiti proširiti primjenu ovu odluku i na takve situacije. |